Public procurement notice: Contract Award Notice
Published: 2021-06-16
Buyer: Klinički bolnički centar Osijek
Country: HR
Contract type: Services
Procedure: Negotiated without a prior call for competition
CPV classification: 72267100: Maintenance of information technology software
Estimated value: 2461617.24 HRK
Award criteria: The most economic tender

Technical requirements: Naručitelj, Klinički bolnički centar Osijek, Josipa Hutllera 4, HR-31000 Osijek, OIB: 89819375646, sklopio je dana 20. prosinca 2016. godine ugovor br. B-303/16 o Nabavi licence za bolnički informacijski sustav (1000 kom) za potrebe Kliničkog bolničkog centra Osijek s ponuditeljem IN2 d.o.o., Josipa Marohnića 1/1, HR-10000 Zagreb, OIB:68195965956.
U 2021. godini Naručitelj ima potrebe za održavanjem Bolničkog informacijskog sustava (BIS) instaliranog u Kliničkom bolničkom Centru Osijek. Vlasnik izvornog koda spomenutog sustava je IN2 d.o.o. te se svako neovlašteno zadiranje u programski kod zaštićenog autorskog djela od strane osobe različite od vlasnika djela ili od njega ovlaštene osobe smatra protupravnim činom, te ima za posljedicu gubitak jamstva za sigurno funkcioniranje proizvoda.
Budući je člankom 131. stavak 2. ZJN-a 2016 dodatno propisano da se razlozi iz stavka 1. točke 2. podtočke c) tog članka mogu se primijeniti samo ako ne postoji razumna alternativa ili zamjena, a nepostojanje tržišnog natjecanja nije rezultat namjere da se određenom gospodarskom subjektu neopravdano da prednost ili ga se stavi u nepovoljan položaj, te da je naručitelj taj koji najbolje poznaje predmet nabave i okolnosti konkretnog slučaja, u nastavku se navodi obrazloženje glede toga da ne postoji razumna alternativa nabavi opisane usluge od konkretnog gospodarskog subjekta.
Održavanje programskih rješenja se u praksi standardno provodi od strane izvornog proizvođača i vlasnika izvornog kôda informacijskog sustava s obzirom da jedino izvorni proizvođač može osigurati dugotrajno neometano funkcioniranje sustava. Naime, informacijski sustavi i njihove funkcije djeluju u vrlo promjenjivim okruženjima (funkcionalno, tehnološki, zakonodavno, sigurnosno, strateško upravljački itd.) gdje samo vlasnik izvornog programskog kôda ima odgovarajuća znanja i mogućnosti promjene istih i generiranja novih verzija izvršnih datoteka sustava.
Slijedom navedenog, a obzirom je IN2 d.o.o. vlasnik izvornog koda BIS sustava, te da ne postoji razumna alternativa nabavi opisane usluge od konkretnog gospodarskog subjekta, u konkretnom slučaju ispunjeni su uvjeti za primjenu pregovaračkog postupka javne nabave bez prethodne objave pozivom na članak 131. stavak 1. točka 2. podtočka c) ZJN 2016 prema kojem javni naručitelj smije koristiti pregovarački postupak bez prethodne objave poziva na nadmetanje za dodjelu ugovora o javnoj nabavi ako samo određeni gospodarski subjekt može izvoditi radove, isporučiti robu ili pružiti usluge zbog zaštite isključivih prava, uključujući prava intelektualnog vlasništva. Dakle, obzirom je nedvojbeno potvrđeno da je IN2 d.o.o. vlasnik izvornog koda BIS sustava, a Naručitelj u ovom postupku javne nabave nabavlja usluge održavanja upravo tog sustava što podrazumijeva zadiranje u izvorni kod, Naručitelj provodi pregovarački postupak javne nabave bez prethodne objave sukladno članku 131. stavak 1. točka 2. podtočka c) ZJN-a 2016. Isto pravno shvaćanje zauzeto je primjerice u Rješenju DKOM-a 1721/13 od 19. studenog 2013.


Winner: IN2 d.o.o.
Award value: 2461617.24
Number of bids: 1